Alastair Goodlad

Alastair Robertson Goodlad, baron Goodlad, (født 4. juli 1943) er en britisk konservativ politiker som var Storbritannias høykommissær i Australia fra 2000 til 2005.

Goodlad gikk på Marlborough College og studerte jus ved King's College ved University of Cambridge.

Goodlad var medlem av parlamentet for Northwich (1974–83) og Eddisbury (1983–99). Goodlad hadde også stilling som «junior minister» ved Foreign and Commonwealth Office (utenriksdepartementet) og seinere som statsminister John Mayor sin sekretær ved HM Treasury og innpisker for det konservative parti. Han ble ved Prime Minister's Resignation Honours i 1997 utnevnt til kommandørridder av Sankt Mikaels og Sankt Georgs orden for stillinga som innpisker. Etter parlamentsvalget i Storbritannia 1997 fungerte han som leder i skyggekabinettet i underhuset og som hovedinnpisker.

Statsminister Tony Blair fra Labour utnevnte Goodlad til høykommissær i Australia. Goodlad aksepterte vervet som kronens stattholder og fogd av Chiltern Hundreds den 28. juni 1999 for å formelt gjøre sitt parlamentssete ledig. Dette førte til at det ble holdt et nytt valg for valgkretsen Eddisbury.

Goodlad fikk stillingen som høykommissær i  2000. Etter endt periode, i 2005, ble han avløst av den tidligere ministeren for Skottland, Helen Liddell. 

Den 13. mai 2005 ble det gjort kjent at Goodlad skulle bli utnevnt til life peer, og den 19. juli ble han gjort til baron Goodlad av Lincoln i grevskapet Lincolnshire. Han er en del av den konservative benken og er medlem i Constitution Comittee i overhuset. 

Goodlad er medlem av Det kongelige råd.

I 2007 ble Goodlad utnevnt til styreleder for Britain-Australia Society.

I 1968 gifta Goodlad seg med Cecilia Hurst og de har to sønner.

Referanser

Eksterne lenker 
 

Britiske politikere
Britiske baroner og baronesser (ikke-arvelig)